text: Club Atlètic Castellar: de març 2009
  Aquest diumenge 5 d´abril es realitzarà la 1ª Jornada de la Lliga Catalana d´atletisme de primera divisió a Mataró on participarà tant l´equip masculí com el femení del CAC.
  Es tracta d´un dels moments claus de la temporada quan tots els atletes del primer equip han d´estar a punt per intentar consolidar el club a primera divisió un any més.
  La segona jornada es realitzarà a Castellar del Vallès el 19 d´abril i servirà per dirimir quins equips lluitaran pel títol i ascens a categoria estatal i quins lluitaran per no baixar a segona . Els contrincants del CAC són el Barça , Canaletes, Laietana, Cornellà, Granollers, Lloret i GEIEG en homes i en dones Barça, Laietana, GEIEG, Girona, Universitari, Pratenc i Cornellà. Es tracta de l´únic esport que a nivell oficial i en lliga un club de Castellar del Vallès està equiparat amb el F.C. Barcelona.
  EL CAC CLASSIFICA 10 EQUIPS PER LA FINAL CATALANA DE RELLEUS
  A Mollet el dissabte passat a les seves pistes d´atletisme es va realitzar la jornada prèvia del Campionat de Catalunya de relleus a les categories de promoció.
  Més de 500 equips es van donar cita a l´esdeveniment en una matinal on el mal temps de fred i pluja va ser la nota negativa davant molts moments de bon atletisme.
  Malgrat l´enorme competència i les poques places per accedir a finals , la majoria d´equips del CAC van passar la criba.
  Començant pels grans, els cadets, tots quatre equips del CAC s´hi van classificar, a més el 4x100 masculí (D. Garcia, M. Vela, A. Garcia i M. Martin) amb el millor registre de Catalunya de 48.2, mentre foren segons als 4x300 amb 2.44.8 (Fernández, Martin, D. Garcia, i Escolano). Es dóna la circumstància que el gran rival és la JAS i la final a Amposta.
  En noies cadets hi hagué un gran èxit al 4x100m a l´acabar quartes (53.6 amb Lorente, Sánchez, López i Bayo)) molt a prop del pòdium , mentre també tingué gran mèrit el 4x300 que accedí a final amb 3.19.0 i el vuitè lloc amb Duran, Homet, Roca i Catalán.
  D´infantils els nois van respondre molt bé al gran nivell i al 4x80m es van classificar cinquens amb 44.7 (P. Torrents, Viciana, Arderius i Benítez), mentre el CAC "B" feia 49.4 (Losada, J. Torrents, Manchado i Mari) i al 4x200 m també es classificaven al quedar vuitens amb 2.01.2( J. Torrents, Losada, Benítez i Arderius)per 2.16.0 el CAC "B" (Strolhe, Mari, P. Torrents i Manchado) i les noies també passaven al 4x80m (Benedicto, Bella, Mata i Corral) amb 45.7 i eren desqualificades al 4x200m. al sortir-se de pista.
  En alevins ple dels nois al classificar-se al 3x600m. amb la cinquena millor marca ( 6.07.4 de Navarro, Mata i Russiñol) i al 4x60m amb la setena millor marca 38.0 (Obradó, Del Pino, Cabello i Garcia) i en noies feien bona cursa al 4x60m amb 39.4 el CAC "A" (Alarcon, Fernández, Timoneda i Guinart) i 40.1 el CAC "B" (Ors, Ors, Font i Hernández) que s´hagués classificat però només accepten a finals un equip per club.
  Per últim els benjamins no van tenir tanta sort i quedaren eliminats els nois del 4x60 amb 47.8 i les noies amb 45.3
  MARC VELA CAMPIÓ D´ESPANYA DE SALT DE PERXA CADET A OVIEDO
  El Campionat d´Espanya cadet d´atletisme en pista coberta celebrat aquest cap de setmana passat a Oviedo ha portat la gran notícia de què l´atleta castellarenc del CAC Marc Vela Genescà és el nou campió d´Espanya cadet de salt de perxa.
  En un concurs impecable Marc Vela va arribar a fer la seva millor marca personal i rècord castellarenc de 4.01 i l´emoció la va posar l´atleta madrileny A. Del Poyo que després de saltar 3.96, renuncià als 4.01 i intentà 4.06 , però fallant i quedant segon. Marc llavors intentà el rècord del Campionat, 4.22, fallant als tres intents, però tornant a demostrar que té un enorme futur: cinc vegades campió de Catalunya i ara d´Espanya l´avalen com un dels grans èxits de la història del CAC.
  També participà Àlex Garcia que amb mala fortuna no pogué superar els tres intents sobre 2.91 i Dani Garcia que quedà eliminat en sèries dels 300 metres amb 39.03, però tots dos demostrant el gran nivell que significa accedir a les mínimes dels campionats d´Espanya i guanyant en experiència. Ànims i felicitacions a tots tres.
  Xavi Planas torna a demostrar estar en un gran nivell quan dissabte passat va guanyar la Milla d´Arbúcies en categoria sènior.Va quedar 3r de la general i 1r senior.
  El recorregut era donar 4 voltes a un circuit tancat de 400 metres.
  Es tractava d´ una milla dura ja que primer feien baixada i al tornar pujaven. Van córrer al voltant d'uns 50 entre juniors, promeses, seniors i veterans.
  Xavi Planas ens ha comentat que ". al final força content ja que no m' esperava fer podi i a mes amb molt bones sensacions de cara a la lliga i demés competicions importants a punt d'arribar".
  ÀNGEL VILALTA I ALEXANDRA BAYO FINALISTES AL CAMPIONAT D´ESPANYA JUVENIL
  A Oviedo aquest cap de setmana passat s´ha disputat el Campionat d´Espanya juvenil d´atletisme de pista coberta amb la participació de dos atletes del CAC que havien assolit la selectiva mínima requerida.
  A tots dos els hi ha anat molt bé i han assolit joc de finalistes. Així l´Alexandra Bayo ha quedat sisena d´Espanya de salt de perxa amb 2.91 i l´Àngel Vilalta ha estat cinquè a la prova de salt d´alçada amb nou rècord CAC de 1.85. Un gran resultat per a aquests joves i prometedors atletes de les noves fornades del CAC.
  Hi hagué presència el diumenge passat del CAC a la 1ª Mitja Marató de Barcelona Maresme disputada a Calella de la Costa amb el fondista Lluís Garcia que quedà el 21è a l´arribada amb més de 1000 corredors i un bon temps de 1.22.33. També participaren Manuel Moyano que quedà el 279 amb un temps de 1.36.13 i Xavier Ruiz Casquet a la posició 337 amb 1.38.32
  A Terrassa el dissabte a la tarda passat s´hi va celebrar la seva cursa popular sobre un dur circuit de 3.800metres amb presència d´atletes del CAC.
  Especialment brillant ha estat el segon lloc final absolut (amb 300 corredors a la prova) per Xavi Planas amb 12.25 , només superat per l´atleta de l´Espanyol Jaume Leyva, i amb una cursa molt intel.ligent de menys a més Planas ha pogut anar superant atletes fins aconseguir aquest brillant segon lloc. També va assolir pòdium del CAC la Laura Vílchez que va ser la tercera de la categoria femenina amb una bona cursa registrant 16.24. A més pel CAC van participar les corredores F. Rodríguez amb 20.39 i M. Arrabal amb 23.47.
  El diumenge 1 de març es va celebra la Marató de Barcelona 2.009 amb un nou rècord de participació amb 9.702 inscrits.
  L'atleta kenyà Johnson Chebii va vèncer amb un registre de 2h.14'01, i la jove etíop Tadelech Biru amb un temps de 2h39'43, s'hi va imposar a la categoria femenina.
  El primer català classificat, aconseguint el títol de campió de Catalunya de Marató, fou el corredor igualadí Roger Roca (FCB), que va entrar en cinquena posició amb un registre de 2h.17'41.
  La campiona en la categoria femenina va ser Anna Rosa Romero (GF Blanes) amb un
  temps de 2h.57'60.
  Però al marge dels triomfs, la Marató de Barcelona, amb trenta-tres edicions realitzades i un avenç constant d´acceptació i consolidació els darrers anys és un allau de milers i milers d´històries, senzilles i emotives , de tots els agosarats somniadors que la corren cada un amb el seu repte personal.
  Aquí s´engloben les històries dels corredors del Club Atlètic Castellar que van participar.
  Tots ells veterans de l´esport i amb milers de milers de quilòmetres a les cames com l´atleta del CAC Manolo Moyano Chia que realitzà un bon temps de 3.26.56, com Joan Moreno Burgos , un nou vingut a l´atletisme castellarenc i amb la il.lusió d´un juvenil que als seus 57 anys s´hi plantà a l´arribada amb un temps de 3.28.33, dels millors de la seva categoria, con l´històric velocista del CAC Francesc Paul Galzeran que enllestí la marató en 3.40.38 i com , encara darrera, l´aparició a l´arribada d´Oriol Sagrera Rius i el seu germà Xavi Sagrera Rius, històrics del CAC, amb un temps de 3.46.36 amb la satisfacció d´acabar junts una marató, celebrant els 40 anys (amb samarreta per l´ocasió) de vida vinculada amb l´atletisme i amb el somriure del repte aconseguit: paga la pena tots els esforços d´entrenaments durants mesos per superar la gran barrera del 42.195 metres.
  Són les petites grans històries de l´atletisme popular que fan únic aquest esport.
  JOSEP PERMANYER MEDALLA DE PLATA ALS CAMPIONATS D´ESPANYA
  Continuen els èxits d´aquest il.lustre veterà del Club Atlètic Castellar que el dissabte passat a Saragossa als Campionats d´Espanya de pista coberta d´atletisme per atletes veterans assolí una medalla de plata al salt de llargada amb 3.72 i un setè lloc als 800 metres amb 2.51.58.
  ÀNGEL VILALTA BRONZE ALS CAMPIONATS DE CATALUNYA DE PROVES COMBINADES
  El cap de setmana passat tornà a haver-hi competicions en pista coberta aVilafranca i Àngel Vilalta tornà a demostrar el gran moment de forma que passa a l´assolir pòdium, concretament la medalla de bronze, als Campionats de Catalunya de proves combinades juvenil. Així l´Àngel arribà als 3242 punts a partir dels 8.07 als 60m. 5.77 a llargada 9.65 a pes, 9.37 als 60m. tanques, 3.10 a la perxa i , especialment, els 1.83 de salt d´alçada que , a més, és mínima per als propers campionats d´Espanya. Un nou gran resultat; un nou gran èxit pel qual cal felicitar-ho i fer-ho extensiu al seus entrenadors. A la categoria cadet també va poder accedir a la final l´Àlex Garcia i acabà 8è amb 1.943 punts. Altre cadet que demostrà estar en molt bona forma va ser Daniel Garcia que amb 9.61 estigué a punt de fer mínima per als Campionats d´Espanya mentre Francesc Fernández enllestí aquests 60m. tanques en 10.36 i el cadet Marc Vela feia uns molt bons 3.90 en perxa.